Peté
Peté utawa mlanding nduwéni jeneng latin Parkia speciosa. Peté kalebu tuwuhan taunan tropika saka suku polong-polongan utawa Fabaceae. Peté iki saka anan suku petai-petaian kang jeneng latiné Mimosoidae. Tuwuhan iki urip kasebar ing Indonésia wewengkon kulon utawa barat. Wijiné kang diarani peté lumrahé dipangan nalika isih anom. Peté bisa dipangan nalika isih seger lan uga dimasak. Yèn dipangan nalika isih seger lumrahé kanggo lalapan nganggo sambel.

Dhèskripsi 
Wit peté urip taunan. Dené dhuwuré bisa nganti tekan 20 mèter. Godhongé kalebu godhong majemuk, kang susunané sajajar ing bonggol. Kembangé thukul ing cedhaké pucuk pang. Wohé gedhé, dhapuré dawa, kaya woh polong-polongan. Woh peté lumrahé ombyokan. Saben sakombyok bisa isi nganti welasan woh peté. Saben sapeté kang dawa ana kurang luwih 20 wiji ing njero polong peté kang dawa. Wiji peté wernané ijo nalika isih nom lan ana selaput rada kandel kang mbungkus wiji peté. Selaput iki wernané coklat padhang. Woh peté bakal garing yèn wis mateng lan wijiné padha ucul.

Wiji peté ambuné khas lan rada mirib jéngkol utawa jering. Peté bisa dipangan nalika isih seger lan bisa uga dicampur ing masakan. Kaya ta sambel goréng ati kang katon tambah sedhep yèn ditambah peté. Saliyané iku peté uga bisa kanggo campuran sego goréng, lumrahé diarani sego goréng peté. Ana uga kang diarani sambel peté, ya iku peté kang diosèng karo sambel. Yèn wis tuwa kulit peté malih dadi ireng.

Wiji peté racaké didol ombyokan karo polongé. Nanging, peté uga ana kang dibungkus kanthi modhèren ya iku nganggo plastik utawa stirofoam kang dibungkus plastik kang kedhap udara.

Kena ing guna 
Nadyan ambuné kurang énak nanging peté nduwéni khasiat kanggo kaséhatan. Peté bisa nguwataké pinggang. Peté uga kena kanggo obat lara boyok utawa bangkékan. Kanggo wong kang nduwéni lara ing bangkékan bisa mangan peté saben dina kanggo tamba. Kanggo wong kang durung kena lara bangkékan lan kepéngin nyegah lara bangkékan uga kena mangan peté kanthi dimasak utawa diolah dadi panganan kaya iwak teri yèn dimasak pedhes. Masakan iki diarani balado teri Peté.

Khasiat 
Peté kang lumrahé mung kanggo lalapan utawa kanggo ngancani sambel uga bisa diolah dadi tablèt multivitamin lan suplemen multiguna. Peté ngandhut antioksidan kang bisa diolah lan dadi investasi ing tablét multivitamin kang bahan dhasaré saka peté. Tablét multivitamin kang bahané saka peté iki bisa diombé sapa waé kalebu wong kang ora seneng ambuné peté, awit tablét iki ora mambu kaya peté nalika durung diolah.

Asil olahan 
Peté bisa kaolah dadi warna-warna masakan.
 sambel goréng ati peté
 sambel peté
 belada teri peté
 kripik peté
 lalapan
 balado peté
 peté gorèng
 lodhèh peté
 ati pitik lan peté masak Padang

Cathetan suku 

Tetuwuhan
Lalaban
Wiji